Събрание на Северна Македония
Събранието на Северна Македония () е представителен орган на гражданите и представлява законодателната власт в страната. Събранието има еднокамерен състав и според Конституцията на Северна Македония може да бъде съставено от 120 до 140 депутати, но в досегашните парламенти са избирани по 120 депутати, а по изключение през 2011 – 2016 – 123 депутати. Народните представители се избираат на общи и преки избори след тайно гласуване. Мандатът на народните представители трае четири години и те не могат да бъдат отзовавани, преди той да изтече.

Организацията и функционирането на Събранието се урежда от Конституцията на Северна Македония и Правилника на Събранието.

Събранието заседава в Скопие.

Правомощия 
Според член 68 от Конституцията Събранието на Северна Македония има следните правомощия:
 да приема и изменя Конституцията на Северна Македония;
 да приема закони и дава автентично тълкуване на законите;
 да утвърждава обществените поръчки;
 да приема държавния бюджет;
 да приема териториален план на Републиката;
 да ратифицира международни договори;
 да взема решения за влизане във война и сключване на мир;
 да приема решения за промяна на границите на Републиката;
 да приема решения за влизане или излизане на страната в съюзи или общности с други държави;
 да насрочва референдум;
 да отговаря за резервите на Републиката;
 да основава съвети;
 да избира Правителство на Северна Македония;
 да избира съдии на Конституционния съд на Северна Македония;
 да извършва избор на съдии;
 да насрочва избори, именува и разрешава на други носители на обществени и други функции, утвърдени с Конституцията и със закон;
 да извършва политически контрол и надзор над Правителството и над други носители на обществени функции, които са отговорни пред Събранието;
 да дава амнистия и
 да извършва и други работи утвърдени от Конституцията.

Събранието се отчита за извършената от него работа в сферата на правомощията, които има, като излиза с решения, декларации, резолюции, препоръки и заключения.

Председатели на Събранието на Република Македония 
След независимостта на страната длъжността председател на Събранието на Република Македония са заемали:
 Стоян Андов (1991 – 1996)
 Тито Петковски (1996 – 1998)
 Саво Климовски (1998 – 2000)
 Стоян Андов (2000 – 2002)
 Никола Поповски (2002 – 2003)
 Любчо Йордановски (2003 – 2006)
 Любиша Георгиевски (2006 – 2008)
 Трайко Веляновски (2008 – 2017)
 Талат Джафери (от 2017)

История на сградата на парламента 
Сградата на Събранието на Република Македония е един от най-монументалните градежи в страната, за който през 1930 година е проведен конкурс за проектиране (на който побеждава архитект Виктор Лукомски), и е изградена през 1938 година по проект на чешкия архитект Виктор Худак. Архитектурата на сградата има модерна за времето си концепция, със специфично масивно разиграно пространство и присъствие на чисти фасадни елементи. Има формата на петоъгълник с вътрешен двор със зала. Одобрената фасадна декорация е с геометрично съдържание. От вградените орнаментални елементи, най-интересната част представляват кабинетите и интериорът, проектирани от Д. Инкриостри (1935 – 1937) в резбован стил – „Резбованата зала“, с комплетно облицоване на стените с дърво, разделени на геометрически полета, които са аплицирани с различни резбовани геометрични, растителни и животински мотиви, вдъхновени от народната култура и традиция. Изработването на тази декорация е била възложена на Глиша Костовски – резбар от Тетово.

Сградата е въведена в експлоатация през 1939 година като главна сграда на тогавашната сръбска местна управа.

След 1944 година в сградата се помещава целокупната администрация на македонската народна власт: „Председателят на Демократическа република Македония“, „Народното Събрание“, „Правителството“ и „Конституционния съд“.

След катастрофалното земетресение, разлюляло Скопие през 1963 година, сградата на Събранието е повредена, след което са предприети големи възстановителни работи по нейното саниране и реконструкция.

След обявяването на независимостта на Република Македония през 1991 година, в част от първия етаж на сградата е поместен и кабинетът на министър-председателя на страната.

Сградата на Събранието разполага със заседателни зали, с кабинети на президента на Република Македония, на председателя на Събранието, на заместник-председателите, на председателите на комисиите, на координаторите на парламентарите групи, на генералния секретар на Събранието и неговите заместници, както и на ръководителите на специалните служби.

През 2004 година е отворена стая-музей по повод 60-годишнината на Първото заседание на АСНОМ.

Външни препратки 
 Официална страница на Събранието на Северна Македония
 Моят парламент – граждански проект за запознаването на гражданите с дейността на парлемента 

 
Община Център
Основани в Република Македония през 1991 година